pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการประชุมวิพากษ์การพัฒนาระบบการไกล่เกลี่ยข้อพิพาทครอบครัวและมรดกตามบทบัญญัติแห่งศาสนาอิสลามในพื้นที่จังหวัดชายแดนภาคใต้
วันอังคารที่ 22 พฤศจิกายน 2559
ปลัดกระทรวงยุติธรรม เปิดการประชุมวิพากษ์การพัฒนาระบบการไกล่เกลี่ยข้อพิพาทครอบครัวและมรดกตามบทบัญญัติแห่งศาสนาอิสลามในพื้นที่จังหวัดชายแดนภาคใต้
นายชาญเชาวน์ ไชยานุกิจ ปลัดกระทรวงยุติธรรม เป็นประธานในพิธีเปิดการประชุมเชิงปฏิบัติการ การประชุมวิพากษ์การพัฒนาระบบการไกล่เกลี่ยข้อพิพาทครอบครัวและมรดก ตามบทบัญญัติแห่งศาสนาอิสลามในพื้นที่จังหวัดชายแดนภาคใต้ ระยะ ๕ ปี
เมื่อวันเสาร์ที่ ๑๙ พฤศจิกายน ๒๕๕๙
ณ โรงแรมกระบี่ ฟร้อนท์ เบย์ รีสอร์ท จังหวัดกระบี่
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในพิธีเปิดการประชุมเชิงปฏิบัติการ การประชุมวิพากษ์การพัฒนาระบบการไกล่เกลี่ยข้อพิพาทครอบครัวและมรดก
ตามบทบัญญัติแห่งศาสนาอิสลามในพื้นที่จังหวัดชายแดนภาคใต้ ระยะ ๕ ปี
ภายใต้โครงการพัฒนาระบบและเพิ่มศักยภาพการไกล่เกลี่ยข้อพิพาทครอบครัวและมรดก
ตามบทบัญญัติแห่งศาสนาอิสลามในพื้นที่จังหวัดชายแดนภาคใต้ พ.ศ. ๒๕๕๙
เพื่อให้การพัฒนาระบบและเพิ่มศักยภาพการไกล่เกลี่ยข้อพิพาทครอบครัว
และมรดกตามมรดกตามบทบัญญัติแห่งศาสนาอิสลามในพื้นที่จังหวัดชายแดนภาคใต้
ซึ่งเป็นกระบวนการยุติธรรมทางเลือกอย่างหนึ่งให้ดําเนินการไปอย่างต่อเนื่องจนสังคมในพื้นที่เกิดการยอมรับ
เชื่อมั่นและเลือกใช้ระบบการไกล่เกลี่ยฯ อันเป็นแนวทางสันติวิธีในการจัดการความขัดแย้งในสังคม
โดยมี คณะนักวิจัย วิทยาลัยอิสลามศึกษา มหาวิทยาลัยสงขลานครินทร์ วิทยาเขตปัตตานี
และคณะทํางานจากส่วนนโยบายและยุทธศาสตร์จังหวัดชายแดนภาคใต้ สํานักงานปลัดกระทรวงยุติธรรม เข้าร่วมฯ
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าขับเคลื่อน ศพก.ทั่วประเทศ เชื่อมโยงสู่การทำเกษตรแปลงใหญ่
วันพฤหัสบดีที่ 30 มีนาคม 2560
กระทรวงเกษตรฯ เดินหน้าขับเคลื่อน ศพก.ทั่วประเทศ เชื่อมโยงสู่การทําเกษตรแปลงใหญ่
กระทรวงเกษตรและสหกรณ์ เดินหน้าขับเคลื่อน ศพก.ทั่วประเทศ เชื่อมโยงสู่การทําเกษตรแปลงใหญ่ พร้อมขยายเครือข่ายเพื่อรองรับสินค้าเกษตรทุกชนิด
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ในปี 2560 นี้ กระทรวงเกษตรฯ พร้อมทุกหน่วยงานในสังกัดได้ประสานความร่วมมือบูรณาการขับเคลื่อนการทํางานเพื่อให้สอดรับกับนโยบายของกระทรวงฯ ที่กําหนดให้เป็นปีแห่งการยกระดับมาตรฐานการเกษตรสู่ความยั่งยืน มุ่งพัฒนาคุณภาพผลผลิตสินค้าเกษตรแปลงใหญ่ให้ได้รับการรับรองมาตรฐานเพิ่มมากขึ้น เพื่อสร้างความเชื่อมั่นในคุณภาพและความปลอดภัยให้กับผู้บริโภคทั้งในประต่างประเทศ และช่วยสร้างขีดความสามารถในการแข่งขันให้กับเกษตรกรด้วย นําไปสู่การพัฒนาคุณภาพชีวิตที่ดีขึ้นของเกษตรกร ภายใต้นโยบายยกกระดาษ A4 รวมทั้งได้ดําเนินการขับเคลื่อนศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.) 882 ศูนย์ ให้เชื่อมโยงและเป็นจุดเริ่มต้นในการขยายการพัฒนาเกษตรกรเข้าสู่การทําการเกษตรแบบแปลงใหญ่ ซึ่งปัจจุบันมีแปลงใหญ่จํานวน 1,417 แปลง พื้นที่ 2.56 ล้านไร่ เกษตรกร 1.79 แสนราย เห็นผลสําเร็จ 600 แปลง สร้างรายได้เพิ่มแก่เกษตรกรกว่า 4,864.9 ล้านบาท แบ่งเป็นมูลค่าจากการเพิ่มผลผลิตจํานวน 3,437.8 ล้านบาท มูลค่าจากการลดต้นทุน 1,427.1 ล้านบาท
“ศพก. จะเป็นแกนกลางในการขับเคลื่อนทั้งการทําเกษตรแบบแปลงใหญ่ และการขับเคลื่อนการพัฒนาการเกษตรทั่วไป พร้อมทั้งขยายศูนย์เครือข่ายเพื่อให้สอดคล้องกับการผลิตสินค้าของแปลงใหญ่ รองรับกับความต้องการของตลาด ตลอดจนให้ความรู้ในการพัฒนาการเกษตรให้แก่สมาชิกแปลงใหญ่
เพื่อเพิ่มประสิทธิภาพการผลิต” พลเอกฉัตรชัย กล่าว
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า เดิม ศพก. มีจํานวน 882 ศูนย์ทั่วประเทศ ปัจจุบันมีการสร้างเครือข่ายเพิ่มอีก 1,221 ศูนย์เครือข่ายทั่วประเทศ เพื่อทําหน้าที่ขับเคลื่อนการพัฒนาการเกษตร และขณะนี้ ศพก. ที่มีการเชื่อมโยงนําไปสู่แปลงใหญ่มีจํานวน 666 ศูนย์ โดยกรมส่งเสริมการเกษตรได้เข้าไปช่วยให้มีการกําหนดหลักสูตร และจัดการเรียนรู้ให้แก่สมาชิกแปลงใหญ่ รวมทั้ง ศพก. ที่ยังไม่ได้เชื่อมแปลงใหญ่จํานวน 216 ศูนย์ ซึ่งเป้าหมายการพัฒนา ศพก. จะมีการกําหนดหลักสูตรและจัดการเรียนรู้เพื่อรวมกลุ่มเกษตรกรที่จะเริ่มต้นพัฒนาไปสู่การดําเนินการในรูปแบบแปลงใหญ่ นอกจากนี้แผนการพัฒนาแปลงใหญ่ในปีการผลิต 2560/61 แบ่งเป็น 3 ระยะ ได้แก่ ระยะที่ 1 เตรียมการก่อนเข้าสู่ฤดูกาลผลิต (ต.ค. 2559 – เม.ย. 2560) มี 4 กิจกรรมหลัก คือเตรียมความพร้อมองค์ความรู้เพื่อวางแผนการผลิต การเข้าถึงปัจจัยการผลิต การบริหารจัดการความเสี่ยง และการสร้างความเข้มแข็งให้เกษตรกร ระยะที่ 2 ช่วงฤดูกาลผลิต (พ.ค. – ธ.ค. 60) และระยะที่ 3 หลังฤดูกาลผลิต (ม.ค. – มี.ค. 61) อีกทั้ง เป้าหมายต่อไปจะต้องเพิ่มศูนย์เครือข่ายให้ครอบคลุมกิจกรรมการผลิตของเกษตรกรในพื้นที่พัฒนาสภาพความพร้อมของ ศพก. อาทิ การพัฒนาฐานเรียนรู้/แปลงเรียนรู้ให้มีความสมบูรณ์ พร้อมให้เกษตรกรเข้ามาเรียนรู้เพื่อนําไปสู่คุณภาพชีวิตที่ดีของเกษตรกร เกิดความเข้มแข็งและสามารถพึ่งพาตนเองได้อย่างยั่งยืน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บัญชีกลางเตรียมจ่ายเงินค่าป่วยการ อสม. ที่ปรับเพิ่มเป็น 1,000 บาท/คน ภายใน 22 มี.ค. 62
วันอังคารที่ 12 มีนาคม 2562
บัญชีกลางเตรียมจ่ายเงินค่าป่วยการ อสม. ที่ปรับเพิ่มเป็น 1,000 บาท/คน ภายใน 22 มี.ค. 62
กรมบัญชีกลางหารือร่วมกับหน่วยงานที่เกี่ยวข้องในวันนี้ (11 มี.ค. 62) พร้อมสรุปแนวทางการจ่ายเงินค่าป่วยการที่ปรับเพิ่มเป็นเดือนละ 1,000 บาทต่อคน ให้กับ อสม. คาดว่าจะจ่ายได้ภายใน 22 มี.ค. 62
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากคณะรัฐมนตรีมีมติเห็นชอบ เมื่อวันที่ 4 ธันวาคม 2561 ให้เพิ่มค่าป่วยการอาสาสมัครสาธารณสุขประจําหมู่บ้าน (อสม.) จากเดิมที่ได้รับเดือนละ 600 บาท/คน ปรับเป็นเดือนละ 1,000 บาท/คน โดยจะจ่ายจากเงินงบประมาณงบกลาง รายการเงินสํารองจ่ายเพื่อกรณีฉุกเฉินหรือจําเป็น ซึ่งกรมส่งเสริมการปกครองท้องถิ่น ได้ดําเนินการขอรับการจัดสรรงบประมาณดังกล่าวกับสํานักงบประมาณ เมื่อวันที่ 8 มีนาคม 2562
ในวันนี้ (11 มีนาคม 2562) กรมบัญชีกลางได้หารือร่วมกับสํานักงบประมาณ กรมส่งเสริมการปกครองท้องถิ่น และกรมสนับสนุนบริการสุขภาพ เพื่อกําหนดแนวทางการจ่ายเงินดังกล่าว และได้ข้อสรุปว่า เมื่อสํานักงบประมาณพิจารณาอนุมัติเงินให้กับกรมส่งเสริมการปกครองท้องถิ่นแล้ว กรมส่งเสริมการปกครองท้องถิ่นจะต้องส่งข้อมูลพร้อมแจ้งรายการขอเบิกเงินให้กับกรมบัญชีกลาง ภายในวันที่ 18 มีนาคม 2562 จากนั้นกรมบัญชีกลางจึงดําเนินการเบิกจ่ายเงินเข้าบัญชีเงินฝากธนาคารของอาสาสมัคร (อสม.) แต่ละราย ภายในวันที่ 22 มีนาคม 2562
อธิบดีกรมบัญชีกลาง กล่าวในตอนท้ายว่า การจ่ายเงินค่าป่วยการฯ ดังกล่าว จะจ่ายเงินเพิ่มย้อนหลังให้ตั้งแต่เดือนธันวาคม 2561 ซึ่งกรมบัญชีกลางและหน่วยงานที่เกี่ยวข้องได้เร่งดําเนินการตามแนวทางข้างต้นอย่างเต็มที่ เพื่อเป็นการสร้างขวัญและกําลังใจในการปฏิบัติหน้าที่ของอาสาสมัคร (อสม.) ต่อไป
รัฐบาลไทย-ข่าวทำเนียบรัฐบาล-จับกัง1’เดินสายพบผู้ประกอบการค้าปลีก หนุนเอกชนจ้างงานตามนโยบาย ‘รวมไทยสร้างชาติ’
วันศุกร์ที่ 21 สิงหาคม 2563
จับกัง1’เดินสายพบผู้ประกอบการค้าปลีก หนุนเอกชนจ้างงานตามนโยบาย ‘รวมไทยสร้างชาติ’
รัฐมนตรีว่าการกระทรวงแรงงาน ลงพื้นที่พบผู้ประกอบการค้าปลีก รับฟังมาตรการส่งเสริมการจ้างงาน และเยี่ยมชมการปฏิบัติงานของพนักงานเทสโก้ โลตัส สนับสนุนให้ผู้ประกอบการจ้างงานพาร์ทไทม์ ตามนโยบาย ‘รวมไทยสร้างชาติ’ ผนึกกําลังจากทุกภาคส่วนร่วมกันวางแผนกําหนดอนาค
เมื่อวันที่ 21 สิงหาคม 2563 นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ไปพบกับนายสมพงษ์ รุ่งนิรัติศัย ประธานกรรมการบริหาร บริษัท เอก - ชัย ดิสทริบิวชั่น ซิสเทม จํากัด (เทสโก้ โลตัส) เพื่อรับฟังมาตรการส่งเสริมการจ้างงาน และเยี่ยมชมการปฏิบัติงานของพนักงานเทสโก้ โลตัส ณ เทสโก้โลตัส สํานักงานใหญ่ และสาขาสุขาภิบาล 1 ถนนนวมินทร์ เขตบึงกุ่ม กรุงเทพมหานคร โอกาสนี้มี นายสุทธิ สุโกศล ปลัดกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง โดยนํานโยบาย “รวมไทยสร้างชาติ” เข้ามาดําเนินการ เพื่อมีเป้าหมายที่จะผนึกกําลังจากทุกภาคส่วนมาร่วมกันวางแผนเพื่อกําหนดอนาคตประเทศไทย” ซึ่งจากนี้ไปรัฐบาลจะต้องทํางาน โดยดึงทุกภาคส่วน ทุกระดับในสังคม เข้ามามีส่วนร่วม และมีบทบาทมากขึ้น ในการช่วยกันกําหนดอนาคตของประเทศ ซึ่งในส่วนของกระทรวงแรงงาน มีนโยบายที่จะไปพบภาคเอกชนรายใหญ่เพื่อขอความร่วมมือจัดตําแหน่งงานว่างให้ผู้ใช้แรงงานที่กําลังเดือดร้อน ตกงาน ได้มีงานทํา กลับเข้าสู่ระบบการจ้างงานให้ได้มากที่สุด และเกิดการขับเคลื่อนเศรษฐกิจของประเทศ
นายสุชาติ กล่าวต่อว่า กระทรวงแรงงาน มีนโยบายให้ความช่วยเหลือผู้ที่ได้รับผลกระทบจากโควิด - 19 ด้วยการส่งเสริมให้สถานประกอบการมีการจ้างงาน รวมทั้งพัฒนาทักษะและเสริมสร้างศักยภาพแรงงานให้สามารถประกอบอาชีพได้ ในส่วนของห้างค้าปลีกดังกล่าวปัจจุบันมีการจ้างงานพนักงานทุกกลุ่มอย่างต่อเนื่อง และสร้างงานสร้างอาชีพช่วยเหลือผู้ที่ได้รับผลกระทบให้มีงานทํา มีรายได้ อาทิ ได้จ้างพนักงานของร้านค้าในพื้นที่ศูนย์การค้า ที่ต้องปิดกิจการชั่วคราวมาทํางานในสาขา รวมทั้งได้จัดพื้นที่ขายสินค้าโดยไม่คิดค่าใช้จ่ายให้กับผู้ประกอบการขนาดกลางและเล็กภายในศูนย์อาหารฯ นอกจากนี้ ยังสนองนโยบายภาครัฐในการส่งเสริมการจ้างงานอย่างต่อเนื่อง โดยเตรียมตําแหน่งงานสําหรับผู้ที่ต้องการทํางานแบบรายชั่วโมง (Part time) เพื่อช่วยเหลือผู้ที่ได้รับผลกระทบจากโควิด -19 ให้มีทางเลือกในการทํางานมีรายได้เสริม ทั้งนี้ ปัจจุบันเทสโก้ โลตัส มีตําแหน่งงานว่างรายชั่วโมง (Part Time) อยู่ประมาณ 10,000 อัตรา ซึ่งลักษณะงานส่วนใหญ่เป็นประเภทจัดเรียงสินค้า บริการลูกค้า แผนกอาหาร ตัดแต่งผัก/ผลไม้ เป็นต้น
รัฐบาลไทย-ข่าวทำเนียบรัฐบาล-มท.1 สั่งทุกจังหวัดบูรณาการทุกภาคส่วน รณรงค์ “แยกก่อนทิ้ง” ดีเดย์ 9 มกราคม 62
วันพฤหัสบดีที่ 3 มกราคม 2562
มท.1 สั่งทุกจังหวัดบูรณาการทุกภาคส่วน รณรงค์ “แยกก่อนทิ้ง” ดีเดย์ 9 มกราคม 62
มท.1 สั่งทุกจังหวัดบูรณาการทุกภาคส่วน รณรงค์ “แยกก่อนทิ้ง” ดีเดย์ 9 มกราคม 62
วันนี้ (3 ม.ค. 2562) เวลา 13.30 น. ที่ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการ กระทรวงมหาดไทย เป็นประธานการประชุมซักซ้อมแนวทางการดําเนินงานตามแผนรณรงค์ “แยกก่อนทิ้ง”
เพื่อขับเคลื่อนการจัดการขยะมูลฝอย ประจําปีงบประมาณ พ.ศ. 2562 โดยมีนายฉัตรชัย พรหมเลิศ ปลัดกระทรวงมหาดไทย รองปลัดกระทรวงมหาดไทย หัวหน้าผู้ตรวจราชการกระทรวงมหาดไทย อธิบดีทุกกรมในสังกัดกระทรวงมหาดไทย เข้าร่วมการประชุม พร้อมด้วย ผู้ว่าราชการจังหวัดทุกจังหวัด หัวหน้าส่วนราชการระดับจังหวัด และองค์กรปกครองส่วนท้องถิ่น เข้าร่วมการประชุมผ่านระบบวิดิทัศน์ทางไกล
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า การคัดแยกขยะมูลฝอยเป็นเรื่องที่เกี่ยวข้องกับทุกภาคส่วน ทั้งภาครัฐ ภาคเอกชน และประชาชน จะต้องร่วมกันเก็บและกําจัดขยะ โดยจังหวัดต้องร่วมหารือกับคณะกรรมการสิ่งปฏิกูลขยะมูลฝอยจังหวัด และองค์กรปกครองส่วนท้องถิ่น (อปท.) ใน 3 เรื่อง ได้แก่ 1) การซักซ้อมวิธีการลดปริมาณขยะแบบ 3Rs : Reduce (ใช้น้อย) Reuse (ใช้ซ้ํา) และ Recycle (นํากลับมาใช้ใหม่) 2) การซักซ้อมความเข้าใจในการคัดแยกขยะแต่ละประเภท โดยใช้วิธีรณรงค์ให้ทุกบ้านแยกขยะใส่ขยะในถุงธรรมดาและทําสัญลักษณ์ติดถุงเพื่อแยกประเภท และ 3) การกําหนดห้วงเวลาในการเก็บขยะแต่ละประเภท เช่น ขยะเปียกหรือขยะทั่วไปอาจต้องเก็บทุกวัน แต่ขยะอันตรายอาจเก็บสัปดาห์ละ 1 ครั้ง พร้อมเน้นย้ําให้ทุกภาคส่วนทํา MOU รณรงค์ลดใช้ถุงพลาสติกและโฟม เพื่อลดปัญหาสิ่งแวดล้อม โดยพกถุงผ้าหรืออุปกรณ์ทดแทน
พลเอก อนุพงษ์ กล่าวเพิ่มเติมว่า การคัดแยกขยะไม่สามารถทําคนใดคนหนึ่งหรือหน่วยงานใดหน่วยงานหนึ่งแล้วประสบผลสําเร็จได้ ทุกภาคส่วนจะต้องร่วมกันรณรงค์และขับเคลื่อนให้มีการคัดแยกขยะอย่างจริงจัง เนื่องจากการคัดแยกขยะสามารถลดค่าใช้จ่ายของภาครัฐในการกําจัดขยะ ทําให้ภาครัฐมีเงินงบประมาณเพิ่มขึ้นในการพัฒนาสังคม การศึกษาโครงสร้างพื้นฐาน และการให้บริการอื่นๆ ที่เป็นประโยชน์แก่ประเทศ นอกจากนี้ ให้ อปท.กําหนดจุดทิ้งขยะในพื้นที่สาธารณะไม่ต้องซื้อรถเก็บขยะเพิ่ม ใช้วิธีการกําหนดวันและเวลาแทน และร่วมสร้างจิตสํานึกพี่น้องประชาชนให้ทิ้งขยะให้ถูกที่และถูกถัง เพื่อให้ทุกภาคส่วนมีการบริหารจัดการขยะในพื้นที่ชุมชนตัวเองที่ยั่งยืน
นายฉัตรชัย พรหมเลิศ เปิดเผยว่า กระทรวงมหาดไทยได้จัดทําแผนรณรงค์ “แยกขยะก่อนทิ้ง” 60 วัน ดําเนินการระหว่างวันที่ 9 ม.ค. – 9 มี.ค. 2562 เพื่อให้จังหวัด อําเภอ องค์กรปกครองส่วนท้องถิ่น ชุมชน/หมู่บ้าน และประชาชน ร่วมกันบริหารจัดการขยะมูลฝอยภายในพื้นที่ตัวเอง โดยได้กําหนดเป้าหมายการรณณรงค์ไว้ 6 เป้าหมาย ได้แก่1) สร้างการรับรู้แก่ประชาชนให้มีส่วนร่วมการ “แยกขยะก่อนทิ้ง” 2) ให้หมู่บ้าน/ชุมชน มีการจัดการขยะอินทรีย์และขยะประเภทอื่นๆ ที่ถูกต้องตามแนวทางที่กําหนด 3) อปท.จัดทําสัญลักษณ์แยกประเภทขยะ 4) อปท.จัดทําถังขยะแยกประเภทขยะในพื้นที่สาธารณะอย่างน้อย 2 ประเภท คือ ขยะทั่วไป (ถังสีน้ําเงิน) และขยะรีไซเคิล (ถังสีเหลือง) 5) อปท.ทุกแห่งมีประกาศกําหนดวันและเวลาในการเก็บขยะ แยกตามประเภทตามแนวทางที่กําหนด และ 6) ทุกจังหวัดมีข้อสรุปการรวมกลุ่มพื้นที่ (Cluster) และมีข้อสรุปในการกําหนดวิธีการกําจัดขยะในแต่ละกลุ่มพื้นที่ (Cluster) ภายในเวลาที่กําหนด
รัฐบาลไทย-ข่าวทำเนียบรัฐบาล-“พาณิชย์” ดันข้าวไทยและผลิตภัณฑ์นวัตกรรมข้าวไทยเจาะตลาดไฮเอนด์
วันอังคารที่ 12 มีนาคม 2562
“พาณิชย์” ดันข้าวไทยและผลิตภัณฑ์นวัตกรรมข้าวไทยเจาะตลาดไฮเอนด์
“ชุติมา” นําทัพผู้ประกอบการข้าวและผลิตภัณฑ์นวัตกรรมข้าวไทย บินเจรจาจับคู่ธุรกิจกับผู้ซื้อ  ผู้นําเข้า สิงคโปร์และฮ่องกง หวังขยายตลาดข้าวคุณภาพดีของไทย เล็งนําข้าวหอมมะลิไทย ข้าวเพื่อสุขภาพ ผลิตภัณฑ์นวัตกรรมข้าวไปโปรโมต
มั่นใจได้รับการตอบรับจากกลุ่มผู้บริโภคไฮเอนด์แน่นอน
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า กรมการค้าต่างประเทศมีกําหนดนําคณะผู้แทนการค้าเดินทางไปจัดกิจกรรมเชื่อมโยงตลาดข้าวและผลิตภัณฑ์นวัตกรรมข้าวไทย ณประเทศสิงคโปร์และฮ่องกง ระหว่างวันที่ 17 – 22 มีนาคม 2562 โดยจะนําผู้ประกอบการข้าวไทย อาทิ กลุ่มสหกรณ์/วิสาหกิจชุมชน และผู้ประกอบการผลิตภัณฑ์นวัตกรรมข้าวไทย ไปจับคู่ธุรกิจกับผู้นําเข้าที่มีศักยภาพของสิงคโปร์และฮ่องกง เพื่อสร้างโอกาสในการขยายช่องทางการค้าข้าวไทยและผลิตภัณฑ์นวัตกรรมข้าวไทยให้สามารถเข้าสู่ตลาดดังกล่าวได้โดยตรง ซึ่งการเดินทางในครั้งนี้ ได้นําข้าวไทยและผลิตภัณฑ์นวัตกรรมข้าวไทยเข้าร่วมจัดแสดงเพื่อสร้างการตระหนักรู้ในเรื่องภาพลักษณ์และคุณสมบัติที่ดีของข้าวไทย รวมทั้งแสดงถึงศักยภาพของผู้ประกอบการไทยในการนํานวัตกรรมมาต่อยอดเพื่อเพิ่มมูลค่าให้กับข้าวไทยอีกด้วย
ทั้งนี้ สิงคโปร์และฮ่องกงเป็นตลาดนําเข้าข้าวที่มีศักยภาพ มีกําลังซื้อสูง โดยข้าวไทยสามารถครองตลาดเป็นอันดับ 1 ทั้งในตลาดสิงคโปร์และฮ่องกง ประกอบกับผู้บริโภคของทั้ง 2 ประเทศให้ความสําคัญต่อการรักษาสุขภาพมากขึ้น ซึ่งสอดคล้องกับนโยบายของรัฐบาลที่ได้ส่งเสริมและสนับสนุนให้เกษตรกรผลิตข้าวคุณภาพดีชนิดอื่นๆ นอกจากข้าวหอมมะลิไทยที่ได้รับการยอมรับจากผู้บริโภคทั่วโลกแล้ว ยังส่งเสริมพัฒนาผลิตภัณฑ์นวัตกรรมข้าวไทยให้สามารถตอบโจทย์ความต้องการของตลาดดังกล่าวได้อีกด้วย
“ปัจจุบัน พบว่า กลุ่มผู้บริโภคชาวสิงคโปร์และฮ่องกงมีแนวโน้มที่จะเลือกรับประทานอาหารเพื่อสุขภาพเพิ่มมากขึ้นเรื่อยๆ ซึ่งข้าวไทยสามารถเป็นทางเลือกและตอบโจทย์ความต้องการของกลุ่มผู้รักสุขภาพได้เป็นอย่างดี เนื่องจากข้าวไทยมีหลากหลายพันธุ์ที่ให้คุณค่าทางโภชนาการสูง เช่น ข้าวกล้อง ข้าวไรซ์เบอร์รี่ และล่าสุดยังมีข้าว กข 43 ซึ่งรัฐบาลให้การส่งเสริมประชาสัมพันธ์เข้าสู่ตลาดต่างประเทศในขณะนี้ รวมทั้งมีนโยบายส่งเสริมการผลิตข้าวอินทรีย์ เพื่อรองรับความต้องการผู้บริโภคที่ให้ความสําคัญกับสินค้าที่มีความปลอดภัยเป็นมิตรกับสิ่งแวดล้อม ไม่ใช้สารเคมีอีกด้วย และมั่นใจว่าการเดินทางไปจัดกิจกรรมเชื่อมโยงตลาดในครั้งนี้จะช่วยให้ผู้ประกอบการไทยมีช่องทางในการขยายตลาดเพิ่มขึ้น รวมทั้งได้นําเสนอข้าวคุณภาพดีชนิดใหม่ๆและผลิตภัณฑ์นวัตกรรมข้าวไทยของไทยเพื่อเป็นทางเลือกให้กับผู้บริโภคที่รักสุขภาพซึ่งเป็นกระแสนิยมในตลาดทั่วโลกในปัจจุบันให้เป็นที่รู้จักเพิ่มมากขึ้น”
สําหรับสถิติการส่งออกในปี 2561 ไทยส่งออกข้าวไปฮ่องกงปริมาณ 0.18 ล้านตัน มูลค่า 6,272 ล้านบาทปริมาณลดลงจากปีก่อน 15.74% แต่มูลค่าเพิ่มขึ้น 16.67% สําหรับการส่งออกไปสิงคโปร์ มีปริมาณ 0.10ล้านตัน มูลค่า 3,290 ล้านบาท ปริมาณลดลงจากปีก่อน 15.40% แต่มูลค่าเพิ่มขึ้น 6.82% ซึ่งหวังว่าการจัดกิจกรรมในครั้งนี้จะช่วยกระตุ้นยอดขายข้าวไทยและผลิตภัณฑ์นวัตกรรมข้าวไทยได้เป็นอย่างดี
รัฐบาลไทย-ข่าวทำเนียบรัฐบาล-กระทรวงดิจิทัลฯ สานต่อนโยบายสังคมดิจิทัลและความมั่นคงดิจิทัล เร่งเดินหน้าโครงการดิจิทัลพาร์คในพื้นที่ระเบียงเศรษฐกิจ 5 จี - Big data  และการพัฒนาฝีมือแรงงานในภาคอุตสาหกรรม
วันพฤหัสบดีที่ 29 สิงหาคม 2562
กระทรวงดิจิทัลฯ สานต่อนโยบายสังคมดิจิทัลและความมั่นคงดิจิทัล เร่งเดินหน้าโครงการดิจิทัลพาร์คในพื้นที่ระเบียงเศรษฐกิจ 5 จี - Big data  และการพัฒนาฝีมือแรงงานในภาคอุตสาหกรรม
กระทรวงดิจิทัลฯ สานต่อนโยบายสังคมดิจิทัลและความมั่นคงดิจิทัล เร่งเดินหน้าโครงการดิจิทัลพาร์คในพื้นที่ระเบียงเศรษฐกิจ 5 จี
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมเป็นประธานพิธีเปิดและกล่าวปาฐกถาในงาน Think Thailand : คิดเพื่อประเทศไทย4.0 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมร่วมงานดังกล่าว รัฐมนตรีว่าการดิจิทัลฯ กล่าวว่า นายกรัฐมนตรีให้ความสําคัญกับเศรษฐกิจดิจิทัล โดยรัฐบาลมีความตั้งใจที่จะใช้เทคโนโลยีดิจิทัลสร้างเศรษฐกิจดิจิทัล สังคมดิจิทัลและความมั่นคงดิจิทัล ด้วยการยกระดับโครงการดิจิทัลพาร์คในพื้นที่ระเบียงเศรษฐกิจพิเศษภาคตะวันออกเป็นดิจิทัลวัลเลย์ เพื่อพัฒนาเป็นพื้นที่ให้บริษัทชั้นนํามาลงทุน วิจัย และพัฒนาเทคโนโลยี เป็นศูนย์กลางในการแลกเปลี่ยนความร่วมมือของการทําธุรกิจและการลงทุน ส่วนการพัฒนา 5จี ขอยืนยันว่า ภายในปี 2020 ประเทศไทยจะต้องมี 5จี ใช้เพราะ 5จี จะมาเปลี่ยนอุตสาหกรรมการผลิต ส่วนการพัฒนาดิจิทัลภาครัฐจะพัฒนาBig data โดยกําหนดการพัฒนาตามกลุ่มยุทธศาสตร์ เช่น การท่องเที่ยว สาธารณสุข ฯลฯ จากนั้นจึงเอา Big data ทั้งหมดมาเชื่อมโยงกัน อย่างไรก็ดีรัฐบาลจะไม่ทอดทิ้งกลุ่มแรงงานโดยจะยกระดับแรงงานเพื่อรองรับเศรษฐกิจดิจิทัล ด้วยการพัฒนาฝีมือแรงงานในภาคอุตสาหกรรมเริ่มที่นิคมอุตสาหกรรมอมตะเป็นที่แรกโดยตั้งเป้าบุคลากร 40000 ใน 1 ปีข้างหน้าที่เกี่ยวกับธุรกิจดิจิทัล ซึ่งภาครัฐจะทําตัวเป็นผู้สนับสนุนที่ดีของประชาชนและธุรกิจโดยจะทําลายข้อจํากัดที่จะเป็นปัญหาในการแข่งขันและการทําธุรกิจ
********************
รัฐบาลไทย-ข่าวทำเนียบรัฐบาล-กสร. ทวงค่าจ้างร่วม 7 แสนบาท ช่วยลูกจ้างทำงานบ้าน ชาวเมียนมา
วันศุกร์ที่ 9 สิงหาคม 2562
กสร. ทวงค่าจ้างร่วม 7 แสนบาท ช่วยลูกจ้างทํางานบ้าน ชาวเมียนมา
กรมสวัสดิการและคุ้มครองแรงงาน ร่วมกับเครือข่าย LPN ช่วยเหลือลูกจ้างทํางานบ้านชาวเมียนมา ทวงค่าจ้าง ค่าทํางานวันหยุด ร่วม 7 แสนบาท นายจ้างยินยอมจ่ายเรียบร้อยแล้ว
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 26 กรกฎาคม 2562 ที่ผ่านมา กสร.ได้รับการประสานจากมูลนิธิเครือข่ายส่งเสริมคุณภาพชีวิตแรงงาน (LPN) กรณีลูกจ้างทํางานบ้านสัญชาติเมียนมาถูกนายจ้างค้างจ่ายค่าจ้างและเงินอื่น ๆ กว่า 6 แสนบาท ทันทีที่ได้ทราบข้อมูลดังกล่าวได้สั่งการให้พนักงานตรวจแรงงานดําเนินการสอบข้อเท็จจริงทราบว่าลูกจ้างทํางานกับนายจ้างที่บ้านพักในจังหวัดชลบุรี มีหน้าที่ทําความสะอาดบ้าน ซักผ้าและดูแลสัตว์เลี้ยง และนายจ้างรับว่าได้ค้างจ่ายค่าจ้าง ค่าทํางานในวันหยุดประจําสัปดาห์ วันหยุดตามประเพณี และวันหยุดพักผ่อนประจําปีให้กับลูกจ้างจริง พนักงานตรวจแรงงานจึงได้แจ้งสิทธิและหน้าที่ตามกฎหมายของนายจ้างต่อการจ้างงานคนงาน ซึ่งนายจ้างรับที่จะปฏิบัติให้ถูกต้องตามกฎหมาย
นายวิวัฒน์ กล่าวต่อไปว่า เมื่อวันที่ 5 สิงหาคม ที่ผ่านมา นายจ้างได้นําเงินค่าจ้าง ค่าทํางานในวันหยุดประจําสัปดาห์ วันหยุดตามประเพณี และวันหยุดพักผ่อนประจําปี รวมเป็นเงินทั้งสิ้น 693,500 บาท มาจ่ายให้แก่ลูกจ้างต่อหน้าพนักงานตรวจแรงงานของกรมสวัสดิการและคุ้มครองแรงงาน โดยมีเจ้าหน้าที่จาก LPN และเจ้าหน้าที่จากสถานีตํารวจภูธร อําเภอเมือง จังหวัดชลบุรี ร่วมเป็นสักขีพยานด้วย
รัฐบาลไทย-ข่าวทำเนียบรัฐบาล-รมว.วธ. พร้อมด้วยคู่สมรส และคณะรัฐมนตรีเข้าร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 14 สิงหาคม 2563
รมว.วธ. พร้อมด้วยคู่สมรส และคณะรัฐมนตรีเข้าร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รมว.วธ. พร้อมด้วยคู่สมรส และคณะรัฐมนตรีเข้าร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ ๑๒ สิงหาคม ๒๕๖๓ เวลา ๐๘.๑๕ น.พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรมพร้อมด้วยคู่สมรส คณะรัฐมนตรีและคู่สมรส เข้าร่วมลงนามถวายพระพร ณ ห้องแดง อาคารหน่วยราชการในพระองค์ ๙๐๔ ในพระบรมมหาราชวัง
รัฐบาลไทย-ข่าวทำเนียบรัฐบาล-ย้ำกองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4
วันเสาร์ที่ 13 มิถุนายน 2563
ย้ํากองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4
ย้ํากองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4
ย้ํากองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4
พล.ท.คงชีพ ตันตระวาณิชย์ โฆษก กห. เปิดเผยว่า 0900 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ณ ศูนย์บรรเทาสาธารณภัย กห. ในศาลาว่าการกลาโหม
สรุปสถานภาพคนไทยที่เดินทางผ่านสายการบินกลับจากต่างประเทศ ตั้งแต่ 4 ก.พ. ถึงปัจจุบัน และเข้าสู่สถานที่กักกันตัวของรัฐ ( State Quarantine ) จํานวน 20,165 คน ในสถานกักกันตัวที่กําหนด 36 แห่ง พบผู้ติดเชื้อและส่งเข้ารักษาระหว่างกักตัว 104 ราย ส่งกลับภูมิลําเนาแล้ว 13,623 คน ยังอยู่ระหว่างพักกักตัว 6,533 คน โดยระหว่าง 13 -14 มิ.ย.63 จะมีคนไทยเดินทางเข้ามาอีกจํานวน 974 คน ใน 7 เที่ยวบิน
พร้อมรับทราบ สถานภาพของคนไทยที่เดินทางกลับจากประเทศรอบบ้าน ผ่านช่องทางผ่านแดนทางบก และเข้าสู่สถานที่กักกันตัวในพื้นที่จังหวัด ( Local Quarantine ) ที่กําหนด รวม 25,835 คน ใน 878 สถานที่ 77 จว. โดยยังอยู่ระหว่างพักกักตัว 4,902 คน
พล.อ.ชัยชาญ‘ ได้กล่าวแสดงความขอบคุณทุกเหล่าทัพและเจ้าหน้าที่จากทุกหน่วยงาน ที่ร่วมกันดูแลคนไทยเดินทางกลับจากต่างประเทศและปฏิบัติหน้าที่เป็นหลักตามมาตรการกักตัวควบคุมโรคของรัฐ ซึ่งมีส่วนสําคัญยิ่งต่อการคัดกรองและควบคุมการแพร่ระบาดจากภายนอกประเทศที่ผ่านมา ในระหว่างที่สถานการณ์การแพร่ระบาดของโลกในภาพรวมยังไม่สามารถควบคุม โดยย้ําขอให้ปฏิบัติหน้าที่ต่อเนื่องกันไปด้วยความไม่ประมาทและให้พัฒนาความสามารถรองรับคนไทยกลับจากต่างประเทศที่ยังตกค้างอยู่จํานวนมาก
พร้อมขอให้ทุกเหล่าทัพ ยังคงเฝ้าระวังสถานการณ์ของโรคและเตรียมการสนับสนุนมาตรการผ่อนคลายในระยะที่ 4 ที่จะมีขึ้นหลัง 15 มิ.ย.นี้ โดยจําเป็นต้องสร้างความเข้าใจกับประชาชนมากขึ้น ขณะเดียวกัน ยังคงจําเป็นต้องเตรียมความพร้อมแผนปฏิบัติการหากมีสถานการณ์แพร่ระบาดซ้ํา. และขอให้ทุกเหล่าทัพยังคงสนับสนุนให้การช่วยเหลือประชาชนในหลายกลุ่มอาชีพที่ได้รับผลกระทบต่อเนื่องกันไป โดยเฉพาะการกระจายจัดชุดซ่อมเคลื่อนที่ สนับสนุนซ่อมเครื่องมือการเกษตรกับเกษตรกรพื้นบ้าน เพื่อเตรียมพร้อมการฟื้นตัวของภาคการเกษตรในฤดูฝนที่กําลังมาถึง
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ เป็นประธานประชุมการตรวจราชการรอบที่1/2561 ของสำนักงานอุตสาหกรรมจังหวัดอุทัยธานี
วันอาทิตย์ที่ 25 กุมภาพันธ์ 2561
ผู้ตรวจราชการ ก.อุตฯ เป็นประธานประชุมการตรวจราชการรอบที่1/2561 ของสํานักงานอุตสาหกรรมจังหวัดอุทัยธานี
ผู้ตรวจราชการ ก.อุตฯ เป็นประธานประชุมการตรวจราชการรอบที่1/2561 ของสํานักงานอุตสาหกรรมจังหวัดอุทัยธานี
เมื่อวันที่ 23 กุมภาพันธ์ 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ให้เกียรติเป็นประธานประชุมการตรวจราชการรอบที่1/2561 ของสํานักงานอุตสาหกรรมจังหวัดอุทัยธานี โดยมีนางสาวสมใจ มีสมบูรณ์ อุตสาหกรรมจังหวัดอุทัยธานี และเจ้าหน้าที่ที่เกี่ยวข้องเข้าร่วมประชุมเพื่อรับทราบผลการดําเนินงาน และสภาพปัญหาอุปสรรคในการดําเนินงาน พร้อมทั้งให้กําลังใจและเสนอแนะแนวในการเพิ่มประสิทธิภาพในการทํางานแก่เจ้าหน้าที่ นอกจากนี้ยังได้เข้าเยี่ยมชมการดําเนินการของกลุ่มทอผ้าพื้นเมืองบ้านผาตั้ง ซึ่งเป็นหมู่บ้านอุตสาหกรรมสร้างสรรค์ CIV ของจังหวัดอุทัยธานีที่มีนําภูมิปัญญาการทอผ้าที่มาจากบรรพบุรุษ มาผลิตเป็นสินค้าที่มีลวดลายคงความเป็นอัตลักษณ์อย่างสวยงาม
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศสำนักนายกฯ แต่งตั้งข้าราชการพลเรือน
วันพฤหัสบดีที่ 9 มีนาคม 2560
ราชกิจจานุเบกษา เผยแพร่ประกาศสํานักนายกฯ แต่งตั้งข้าราชการพลเรือน
ราชกิจจานุเบกษา เมื่อวันที่ ๘ มีนาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งข้าราชการพลเรือน โดยมีผลตั้งแต่วันที่ ๒ มีนาคม ๒๕๖๐ เป็นต้นไป
มีพระราชโองการโปรดเกล้าโปรดกระหม่อมให้ข้าราชการพลเรือนสามัญ สังกัดกระทรวงศึกษาธิการพ้นจากตําแหน่ง และแต่งตั้งให้ดํารงตําแหน่งประเภทบริหารระดับสูง จํานวน ๔ ราย ดังนี้
๑. นายสุรพงษ์ จําจดพ้นจากตําแหน่ง เลขาธิการสํานักงานส่งเสริมการศึกษานอกระบบและการศึกษาตามอัธยาศัย สํานักงานปลัดกระทรวง และแต่งตั้งให้ดํารงตําแหน่ง ผู้ตรวจราชการกระทรวง สํานักงานปลัดกระทรวง
๒. นายกฤตชัย อรุณรัตน์พ้นจากตําแหน่ง เลขาธิการคณะกรรมการส่งเสริมการศึกษาเอกชน สํานักงานคณะกรรมการส่งเสริมการศึกษาเอกชน สํานักงานปลัดกระทรวง และแต่งตั้งให้ดํารงตําแหน่งเลขาธิการสํานักงานส่งเสริมการศึกษานอกระบบและการศึกษาตามอัธยาศัย สํานักงานปลัดกระทรวง
๓. นายพะโยม ชิณวงศ์พ้นจากตําแหน่ง รองเลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน และแต่งตั้งให้ดํารงตําแหน่ง เลขาธิการคณะกรรมการส่งเสริมการศึกษาเอกชน สํานักงานคณะกรรมการส่งเสริมการศึกษาเอกชน สํานักงานปลัดกระทรวง
๔. นางสุจิตรา พัฒนะภูมิพ้นจากตําแหน่ง ผู้ตรวจราชการกระทรวง สํานักงานปลัดกระทรวง และแต่งตั้งให้ดํารงตําแหน่ง รองเลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน
ทั้งนี้ ตั้งแต่วันที่ ๒ มีนาคม พ.ศ. ๒๕๖๐ เป็นต้นไป
รายละเอียดเพิ่มเติม:เว็บไซต์ราชกิจจานุเบกษา